มาเลเซียเผย GDP ไตรมาส 3 ขยายตัว 4.7%
มาเลเซียเผย GDP ไตรมาส 3 ขยายตัว 4.7%
13 พ.ย. 2558

ธนาคารกลางมาเลเซีย เปิดเผยว่า ผลิตภัณฑ์มวลรวมภายในประเทศ (GDP) ไตรมาส 3/2558 ขยายตัว 4.7% เมื่อเทียบกับไตรมาส 3 ปีที่แล้ว ซึ่งสอดคล้องกับการคาดการณ์ของนักวิเคราะห์
อย่างไรก็ตาม ตัวเลขดังกล่าวชะลอลงเมื่อเทียบกับไตรมาส 2/2558 ที่ขยายตัว 4.9% เพราะได้รับแรงกดดันจากความอ่อนแอของอุปสงค์ทั้งภายในประเทศและทั่วโลก
ภาคการผลิตในช่วงไตรมาส 3 ปีนี้ ขยายตัว 4.8% เทียบรายปี หลังจากที่ขยายตัวเพียง 4.2% ในไตรมาส 2 ขณะที่ภาคบริการ ซึ่งคิดเป็นสัดส่วนกว่า 50% ของตัวเลข GDP นั้น ปรับตัวขึ้น 4.4% เมื่อเทียบรายปี เมื่อเทียบกับที่ขยายตัว 5% ในไตรมาสก่อนหน้า